wickkiey/tamil-wikipedia-chunked huggingface dataset:
# விஜய குமார் யோமகேஷ்

**விஜய குமார் யோமகேஷ்** (*Vijaykumar Yo Mahesh*) (பிறப்பு: டிசம்பர் 21, 1987), தமிழ்நாடு அணிக்காக விளையாடிய முன்னாள் இந்தியத் துடுப்பாட்ட வீரர் ஆவார். இவர் 21 டிசம்பர் 1987ம் ஆண்டு பிறந்தவர். வலது மட்டைப் பந்து ஆட்டக்காரர் மற்றும் வலது கை பந்து வீசும் திறன் படைத்தவர். சென்னையில் உள்ள செயின்ட் பேட் ஆங்கிலோ இந்தியன் மேல்நிலைப் பள்ளியில் படித்தார்.
# விஜய குமார் யோமகேஷ்

## அறிமுகம்

இவர் செப்டம்பர் 2005 இல் ஆத்திரேலியாவுக்கு எதிரான தொடருக்கான இந்தியாவின் 19 வயதிற்குட்பட்டோருக்கான ஒரு நாள் அணியில் நுழைந்தார். மேலும், இலங்கையில் நடந்த ஆப்ரோ-ஆசிய கோப்பை மற்றும் 2006 க்கு உட்பட்ட 19 வயதிற்குட்பட்டோருக்கான துடுப்பாட்ட உலகக் கோப்பை இரண்டிலும் அணியில் தனது இடத்தை தக்கவைத்துக்கொள்ள போதுமான அளவு விளையாடினார்.  
19 வயதிற்குட்பட்டோருக்கான பத்து போட்டிகளில் இவர் 15 ஆட்டக்காரர்களை வீழ்த்தினார். சராசரியாக 32 பந்துகளில் ஒரு ஆட்டக்காரரை வீழ்த்தினார். மட்டை பந்து அடிப்பதில் இவர் திறன் குறைவாக பெற்றிருந்ததால், பதினோராவது ஆட்டக்காரராக மைதானத்தில் இறக்கப்படுவார். 2008 முதல் 2010 வரையான ஆண்டுகளில் டெல்லி கேபிடல்ஸ் அணிக்காக இந்தியன் பிரீமியர் லீக் ஆட்டங்களில் விளையாடியுள்ளார்.
பின்னர் 2011 இல் சென்னை சூப்பர் கிங்ஸ் அணிக்காக ஒப்பந்தம் செய்யப்பட்டார். பின்னர், 2012 இந்தியன் பிரீமியர் லீக்கின் முடிவில் விடுவிக்கப்பட்டார். இந்தியாவின் உள்நாட்டு 50 ஓவர் போட்டியான 2009-10 விஜய் ஹசாரே டிராபியில் அதிக விக்கெட்டுகளை வீழ்த்தினார். இவர் வலது-இடது என இரு திசைகளிலும் பந்தை சுழற்றும் திறன் பெற்றவர்.
# விஜய குமார் யோமகேஷ்

## ஓய்வு

20 டிசம்பர் 2020 அன்று, மகேஷ் அனைத்து வகையான துடுப்பாட்டங்களிலிருந்தும் ஓய்வு பெறுவதாக அறிவித்தார்.
# மவுண்ட் சியோன் பொறியியல் மற்றும் தொழில்நுட்பக் கல்லூரி

**மவுண்ட் சீயோன் பொறியியல் மற்றும் தொழில்நுட்ப கல்லூரி** (*Mount Zion College of Engineering and Technology*) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் 2001ஆம் ஆண்டு நிறுவப்பட்ட தனியார் பொறியியல் கல்லூரி ஆகும். இக்கல்லூரி மவுண்ட் சியோன் கிறித்தவ கல்வி அறக்கட்டளையால் நடத்தப்படுகிறது.
# மவுண்ட் சியோன் பொறியியல் மற்றும் தொழில்நுட்பக் கல்லூரி

## அமைவிடம்

இக்கல்லூரி புதுக்கோட்டை மாவட்டம், திருமயம் வட்டம் புதுக்கோட்டை-திருப்பத்தூர் சாலையில் லேணா விளக்குப் பகுதியில் அமைந்துள்ளது.
# மவுண்ட் சியோன் பொறியியல் மற்றும் தொழில்நுட்பக் கல்லூரி

## இணைப்பு

இக்கல்லூரிசென்னைஅண்ணா பல்கலைக்கழக<nowiki/>த்தின் இணைவு பெற்றுள்ளது. புதுதில்லியில் உள்ள அகில இந்திய தொழில்நுட்பக் கல்விக் குழு அங்கீகாரம் பெற்றது. பெங்களூர் தேசிய தர நிர்ணய அவையின் தரச்சான்றும் இக்கல்லூரி பெற்றுள்ளது...
# கோமுகம்

கொடுமுடி, உத்தரகாண்ட், இந்தியா]]  
**கோமுகம்** அல்லது **பசுமுகம்** (Gomukh) இந்தியாவின் உத்தரகாண்ட் மாநிலத்தில் கங்கோத்ரியின் பனி மூடிய கொடுமுடிகளிலிருந்து பாகீரதி ஆற்றின் உற்பத்தியாகும் இடமாகும். பாகீரதி ஆறு, கங்கை ஆற்றின் தாய் ஆறு ஆகும்.  
இமயமலையில் அமைந்துள்ள கோமுகம், உத்தரகாசி மாவட்டத்தில் 13,200 அடி (4,023 மீ) உயரத்தில் அமைந்துள்ளது. இந்துக்களின் புனிதத் தலமான கங்கோத்ரி கோமுகத்தின் அடிவாரத்தில் அமைந்துள்ளது. மலையேற்ற வீரர்களுக்கு கோமுகம் முக்கியமான இடமாகும்.
# கோமுகம்

## பெயர்க் காரணம்

வட மொழியில் *கோ* என்பதற்கு பசு என்றும், *முக்* என்பதற்கு முகம் என்றும் பொருளாகும். இக்கொடுமுடி *பசுவின் முகம்* போன்று காணப்படுவதால் *கோமுகம்* என்று பெயராயிற்று.
# கோமுகம்

## புவியியல்

உற்பத்தி இடம்]]
கோமுகம், கங்கோத்திரியிலிருந்து 18 கி.மீ. தொலைவிலும், 4255 மீட்டர் உயரத்திலும் அமைந்துள்ளது. பனிபடர்ந்த கங்கோத்ரி கொடுமுடியின் பசுவின் முகவாயில் போன்று அமைந்த கோமுகத்திலிருந்து, கங்கை ஆற்றின் தாய் ஆறான பாகீரதி ஆறு உற்பத்தி ஆகிறது.
# கோமுகம்

## இதனையும் காண்க

- கங்கோத்ரி
- உத்தரகண்டின் நான்கு புனித தலங்கள்
# நாட்டாம்பட்டி

**நாட்டாம்பட்டி** (*Nattampatti* ) என்பது இந்தியாவிலுள்ள , தமிழ்நாடுமாநிலத்தில் புதுக்கோட்டை மாவட்டத்தின் அரிமளம் ஊராட்சி ஒன்றியத்தில் கும்மங்குடி ஊராட்சி அமைந்துள்ளது. இந்த கும்மங்குடி ஊராட்சிக்குட்பட்ட 12 கிராமங்களில் ஒன்று நாட்டாம்பட்டி கிராமம் ஆகும். இது திருமயம் சட்டமன்றத் தொகுதிக்குட்பட்டதுமாகும். 1982 ஆம் ஆண்டு முதல் இங்கு ஊராட்சி ஒன்றியத் தொடக்கப்பள்ளி இயங்கி வருகிறது.
# டீ. வி. பார்த்தசாரதி

**டி.வி. பார்த்தசாரதி** (*T. V. Parthasarathi*) இந்தியாவின் தமிழ்நாட்டைச் சேர்ந்த ஒரு மட்டைப்பந்து வீரர் ஆவார். 1916 ஆம் ஆண்டு நவம்பர் மாதம் 11 ஆம் நாள் பிறந்தார். மேற்கு வங்கம், மைசூர், மெட்ராசு துடுப்பாட்ட அணிகளுக்காக முதல் தரப் போட்டிகளில் விளையாடியுள்ளார்.. 1988 ஆம் ஆண்டு திசம்பர் மாதம் 5 ஆம் நாள் தன்னுடைய 72 ஆவது வயதில் காலமானார்.
# காட்டுபாவா பள்ளிவாசல்

**காட்டுபாவா பள்ளிவாசல்** என்பது தமிழ்நாட்டின்புதுக்கோட்டை மாவட்டத்தில்உள்ள ஒரு முக்கியமான இசுலாமிய பள்ளிவாசல் ஆகும். இதனை காட்டுபாவா தர்கா எனவும் அழைக்கின்றனர்.  
இங்கு பாவா பக்ருதீன் அவ்லியா என்பவரின் சமாதி உள்ளது. இவரை காட்டுபாவா அழைத்துள்ளனர்.  
காட்டுபாவா பள்ளிவாசல் 17-ஆம் நூற்றாண்டில் ஆற்காட்டு நவாப்பால் கட்டப்பட்டது என்கின்றனர். இங்கு நடத்தப்படும் கந்தூரி விழா மிகவும் புகழ்பெற்றதாகும்.
# காட்டுபாவா பள்ளிவாசல்

## போர்வை பெட்டி

சந்தனக்கூடு விழாவின் போது பள்ளிவாசலில் இருந்து போர்வை பெட்டி நல்லூர் கிராமத்திற்கு எடுத்து செல்லப்படுகிறது. அங்கு வாழும் இந்துக்கள் போர்வை பெட்டிக்கு வரவேற்பு அளித்து சிறப்பு பூஜைகள் நடத்துகின்றனர். போர்வை பெட்டியை கொண்டு வரும் இசுலாமியர்களுக்கு விருந்து வைக்கின்றனர். பின்னர் போர்வையை தர்காவிற்கு எடுத்து வந்து பாவா மீது போர்வையை போர்த்துகின்றனர்.
# இவன் தந்திரன் (திரைப்படம்)

***இவன் தந்திரன்***2017 இல் வெளிவந்தத் திரைப்படமாகும். இத்திரைப்படத்தைஆர். கண்ணன் எழுதி இயக்கியிருந்தார். கௌதம் கார்த்திக் மற்றும் சாரதா ஸ்ரீநாத் முன்னணி பாத்திரங்களில் நடித்திருந்தனர். எஸ். தமன்இசை அமைத்தார். ஆகத்து 2016இல் படப்பிடிப்புதொடங்கியது.
# இவன் தந்திரன் (திரைப்படம்)

## நடிகர்கள்

- சக்தியாக கவுதம் கார்த்திக்
- சிரத்தா ஸ்ரீநாத்
- ஆர். ஜே. பாலாஜி
- சூப்பர் சுப்பராயன்
- ஸ்டண்ட் சில்வா
- பரத் ரெட்டி
- மயில்சாமி
- மதன் பாப்
- ஸ்ரீ விக்னேஷ்
- கோபியாக அரி கிருஷ்ணன்
# ராமகிருஷ்ணன் ராம்குமார்

**இராமகிருஷ்ணன் இராம்குமார்** என்பவர் இந்திய நாட்டின் முதல்தர மட்டை பந்து ஆட்டக்காரர். இவர் தமிழக அணிக்காக ரஞ்சிக் கோப்பையில் விளையாடியுள்ளார்.
**பிறப்பு - 27 மார்ச் 1980**  
| பிறப்பிடம் - கடலூர், தமிழ்நாடு | } |
| --- | --- |
# ராமகிருஷ்ணன் ராம்குமார்

## பிறப்பு

இவர் 1980ஆம் ஆண்டு மார்ச்சு 27 இல் பிறந்தார். இவர் தமிழ்நாடு மாநிலத்தில் உள்ள கடலூர் மாவட்டத்தைச் சேர்ந்தவர்.
# ராமகிருஷ்ணன் ராம்குமார்

## வீரர்

இராம்குமார் இடது கை மட்டைபந்து அடிப்பவர் மற்றும் இடது கை பந்து வீசுபவர். இவர் 2003-04 இல் நடைபெற்ற ரஞ்சிக் கோப்பை மட்டைப்பந்து ஆட்டத்தில் கர்நாடக அணிக்கு எதிராக தொடர்ச்சியாக மூன்று ஆட்டக்காரர்களை வீழ்த்தி அவரது அணிக்கு பெருமை சேர்த்தார்.
# ராமகிருஷ்ணன் ராம்குமார்

## அணி

**ரஞ்சிக் கோப்பை**: தமிழ்நாடு
# பினகோலோன்

**பினகோலோன்** (3,3-டைமெதில்-2-பியூட்டனோன்) கரிம வேதியியலில் ஒரு முக்கியமான கீட்டோன் ஆகும். இது ஒரு நிறமற்ற, புதினா அல்லது கற்பூர வாசனையையுடைய திரவமாகும். பூஞ்சைக் கொல்லி ட்ரைஅடிமெபான் தொகுப்பு மற்றும் களைக்கொல்லி மெட்ரிபுசின் தொகுப்புகளில் கிடைக்கக்கூடிய ட்ரைஅசோலைபினகோலோனின் முன்னோடி சேர்மமாகும். இந்த சேர்மம் ஒரு சீர்மையற்ற கீட்டோன் ஆகும். α-மெதில் தொகுதியானது குறுக்க வினைகளில் ஈடுபடும். கார்போனைல் தொகுதியானது வழக்கமான வினைகளில் (ஐதரசனேற்றம், ஒடுக்கத்தை தொடர்ந்த அமீனேற்றம்) ஈடுபடும். சோமன் தயாரிப்பில் பயன்படுத்தப்பட்ட பினகோலைல் ஆல்ககாலுடன் தொடர்புடைய சேர்மமாக இருப்பதன் காரணமாக இச்சேர்மமானது 1993 ஆம் ஆண்டில் வேதி ஆயுதங்கள் தொடர்பான மாநாட்டின் சாசனத்தின்படி அட்டைவணை 3 இல் சேர்க்கப்பட்டுள்ளது. ஆசுதிரேலியா தொகுதி உறுப்பு மாநிலங்களில் இதன் ஏற்றுமதிக்கு கட்டுப்பாடுகள் விதிக்கப்பட்டுள்ளது.
# பினகோலோன்

## தயாரிப்பு

வகுப்பறைகளில் மட்டுமாவது, மிகவும் பிரபலமான பினகோல் மறு ஒழுங்காக்கும் வினையின்படி பினகோலோன் உருவாக்கப்படுகிறது. இந்த வினையில் பினகோலானது (2,3-டைமெதில்பியூட்டேன்-2,3-டையால்) புரோட்டானேற்றம் அடைந்து பினகோலோன் கிடைக்கிறது.
:
தொழில்முறையில் பினகோலோன் 4,4,5-ட்ரைமெதில்-1,3-டைஆக்சேனின் நீராற்பகுப்பினால் தயாரிக்கப்படுகிறது. 4,4,5-ட்ரைமெதில்-1,3-டைஆக்சேன் பிரின்சு வினையின்படி ஐசோப்ரீன் மற்றும் பார்மால்டிகைடு இணைந்து கிடைக்கும் விளைபொருளாகும். பினகோலோன் பிவாலிக் அமிலம் மற்றும் அசிட்டிக் அமிலங்கள் அல்லது அசிட்டோன் இவற்றில் ஒன்றை உலோக ஆக்சைடு வினைவேகமாற்றிகளின் மீது செலுத்தி கீட்டோனாக்கம் செய்வதன் மூலமாகவும் தயாரிக்கப்படுகிறது. 3-Methylbutanal is a starting material for 2,3-டைமெதில்-2-பியூட்டீனின் தொடங்கு பொருளாக 3-மெதில்பியூட்டேன்யால் இருக்கிறது. இவ்வாறு கிடைத்த 2,3-டைமெதில்-2-பியூட்டீன் பின்பு பினகோலோனாக மாற்றப்படுகிறது. C5 ஆல்ககால்களுடன் 2-மெதில்-2-பியூட்டனாலுடன் வினைபுரிவதன் மூலமாகவும் பினகோலோனானது தயாரிக்கப்படலாம்.
# பினகோலோன்

## மருந்தாகப் பயன்பாடு

பினகோலோன் பூஞ்சைக்கொல்லிகள், களைக்கொல்லிகள், பூச்சிக்கொல்லிகள் ஆகிய பயன்பாட்டிற்காக அதிக அளவில் உற்பத்தி செய்யப்படுகிறது.
1. விபுனசோலை பின்னோக்கிய பகுப்பாய்வு செய்வதிலிருந்து இது பினகோலோனிிருந்து பெறப்பட்டிருப்பதை அறிய முடிகிறது.
1. இச்சேர்மம் பினாசிடில் மற்றும் நாமினிடில் ஆகியவற்றைத் தயாரிப்பதில் பயன்படுகிறது. .
1. இஸ்டிரிபென்டால்
1. ட்ரைபியூசோன்
1. பைவாலோலைல்அசிட்டோநைட்ரைல்,டோராமாபிமோட் தொகுப்பில் பயன்படுகிறது
1. ட்ரைஅடிமெபான்
1. டைக்ளோபியூட்ரசோல்
1. பாக்லோபியூட்ரசோல்
1. வால்கனோசோல்
# நாக நதி ஆறு

**நாகநதி**(*Naganathi River*) இந்தியாவின்தமிழ்நாட்டில்உள்ளதிருவண்ணாமலை மாவட்டத்தின் சவ்வாது மலையில் உற்பத்தியாகி ஆரணி வழியாக வாழைப்பந்தல் எனும் இடத்தில் செய்யாற்றில் கலக்கிறது. நாகநதி ஆறு ஆரணி வட்டம், செய்யார் வட்ட மக்களின் குடிநீர் ஆதாரமாக உள்ளது. நாகநதியின் மொத்த நீர்பிடிப்பு பகுதி 366 சதுர கிலோமீட்டர்கள் ஆகும். 60 சதவீதம் வேலூர் மாவட்டத்திலும், மீதம் 40 சதவீதம் திருவண்ணாமலை மாவட்டத்திலும் இந்நீர்பிடிப்பு பகுதிகள் உள்ளன. வேலூர் மாவட்டம், கணியம்பாடி ஊராட்சி ஒன்றியப் பகுதிகளில் மழைக்காலங்களில் நாகநதி ஓடையில் வரும் தண்ணீர் வீணாக ஏரி, குளம், குட்டைகளில் தேங்கி ஆவியாவதை தடுத்து நேரடியாக பூமிக்குள் செலுத்தக்கூடிய உறை கிணறுகள் 354 இடங்களில் அமைக்கப்பட்டதால், இப்பகுதியில் உள்ள கிராமங்களில் 50 முதல் 70 அடி மட்டத்தில் திறந்த வெளி கிணறுகளில் தண்ணீர் கிடைத்து வருகிறது.
# முத்தால்நாயக்கர்பட்டி

**முத்தால்நாயக்கர்பட்டி** (*Muthalnaickerpatti*) என்ற கிராமம் இந்தியாவில் தமிழ்நாடு மாநிலத்தில் விருதுநகர் மாவட்டத்தில் சாத்தூர் வட்டத்தில் அமைந்துள்ளது. வெள்ளரிக்காய் நகர் எனப்படும் சாத்தூருக்கும் குட்டி சப்பான் எனப்படும் சிவகாசிக்கும் இடையில் இக்கிராமம் இருக்கிறது.
# முத்தால்நாயக்கர்பட்டி

## தட்பவெப்பநிலை

இங்கு அதிகமான வெப்பம் நிலவுகிறது. செப்டம்பர்-அக்டோபர் மழை பெய்கிறது. கோடைகாலத்தில் 35 டிகிரி செல்சியசும் குளிர்காலத்தில் 19 டிகிரி செல்சியசும் வெப்பம் நிலவுகிறது.
# மனம் வருந்தும் மகதலேனா (டொனாட்டெல்லோ)

மனம் வருந்தும்மகதலேனா என்பதுஇத்தாலிய மறுமலர்ச்சிக் காலத்தைச் சார்ந்த சிற்பி, டொனாட்டெல்லோவால் 1453–1455 காலகட்டங்களில் உருவாக்கப்பட்ட மகதலேனா மரியாளின் சிற்பம். இந்தச் சிற்பம் அநேகமாகபுளோரன்<nowiki/>ஸில் உள்ள தீக்கையிடத்திற்கென்றுச் செய்யப்பட்டதாக இருக்கலாம். இச்சிற்பம் தன்னுடைய அபூர்வமான யதார்த்தத்தினால் அனைவரையும் மலைப்படையச் செய்தது. இது தற்போது புளோரன்ஸ் நகரத்திதிலுள்ள  மியூஸோ டெல்' ஓபெரா டெல் டியோமோவில் அமைந்துள்ளது . இச்சிற்பத்தைைச் செய்வதற்கு டொனாட்டெல்லோ வெள்ளை புன்னை மரத்தை பயன்படுத்தி்யிருக்கிறார் .
# மனம் வருந்தும் மகதலேனா (டொனாட்டெல்லோ)

## படிமவியல்

வழக்கமாக கலைகளில் தனியாக சித்தரிக்கப்படும் மகதலேனா மரியாள் போல் தான் இந்த மனம் வருந்தும் மகதலேனாவும் என்றாலும் மற்ற சித்தரிப்புகளில் கிட்டத்தட்ட பரிபூரண ஆரோக்கியத்தில் ஒரு அழகான இளம் பெண்ணாக காண்பிக்கபட்டிருக்கும் ஆனால் டொனாட்டெல்லோவின் இந்த மென்மையான , உடல் மெலிந்த வடிவம் பொரும்பாலான சித்தரிப்புகளிலிருந்து பெரிதும் மாறுபடுகிறது. இச்சிற்பம் நுணுக்கமான மற்றும் மிக யதார்த்தமான சிற்பவேலையைக் கொண்டுள்ளதால் பிரபலமாக உள்ளது.  
மேற்கத்திய திருச்சபையில் ,இடைக்கால புனிதர்களின் வாழ்க்கை வரலாற்றியல்,மகதலேனா மரியாளின் உருவத்தை பெத்தானியாவின் மரியாருடனும், இயேசுவை அபிஷேகித்த பெயரிடப்படாத பாவியினுடனும் எகிப்தின் புனித மரியாருடனும் குழப்பிக் கொண்டது.எகிப்தின் புனித மரியாள் கிழக்கு திருச்சபையில் ஒரு பிரபலமான நபராக இருந்தார். பாலைவனத்தில் மனந்திருந்தி முப்பது ஆண்டுகள் கழிப்பதற்கு முன் அவள் ஒரு வேசியாக இருந்தாள்.  
டொனாட்டெல்லோவின் சித்தரிப்பு கிழக்கு ஆர்த்தடாக்ஸின் புனித சின்னமான எகிப்தின் மரியாளின் உருவத்திற்கு ஒத்ததாகவும் அந்த தாக்கத்துடனும் இருக்கிறது. அவளைப் போன்று மெலிந்த உடல் உருவத்துடன் உள்ளது. இதன் மூலம் அவர் மரியாளுக்கு தினசரி தேவதூதர்கள் வனாந்தரத்தில் உணவளித்தனர் என்ற மேற்கத்திய புராணங்களை புறக்கணித்தார்.
# மனம் வருந்தும் மகதலேனா (டொனாட்டெல்லோ)

## வரலாறு

இச்சிலை சம்பந்தமான ஆவணங்கள் அரிதானவை.புளோரன்ஸில் உள்ள தீக்கையிடத்தில் தென்மேற்கு சுவருக்கு எதிராக மீண்டும் சிலை வைக்கப்படுகிறது என்று 1500 ரில் குறிப்பிடப்பட்டுயிருக்கிறது. இதுவே இச்சிற்பத்தைப் பற்றிய முதல் குறிப்பாகும். பின்னர், சிலை ஒரு சில முறை மாற்றப்பட்டது:1688ல், இச்சிற்பத்திற்கு பதிலாக அவ்விடத்தில் திருமுழுக்குத் தொட்டி வைக்கப்பட்டு இது பத்திரப்படுத்தி வைக்கப்பட்டது. இது 1735ல் தீக்கையிடத்திற்கு கொண்டு வரப்பட்டு தென்கிழக்கு சுவருக்கு எதிராக வைக்கப்பட்டது.1912ஆம் ஆண்டில் இது தென்மேற்கு சுவருக்கு எதிராக வைக்கப்பட்டது. மறுசீரமைப்பிற்குப் பிறகு இன்று புளோரன்ஸ் நகரத்தில் உள்ள மியூஸோ டெல்' ஓ பெரா டெல் டியோமோவில் சலடெல்லா மடாலேனாவில் காணலாம்.
# அணைக்கட்டு (ஊர்)

**அணைக்கட்டு ** என்பது வேலூர் மாவட்டம், அணைக்கட்டு வட்டம், அணைக்கட்டு ஊராட்சி ஒன்றியத்தில் அமைந்த ஒரு சிற்றூர் ஆகும். அணைக்கட்டு வட்டம் மற்றும் அணைக்கட்டு ஊராட்சி ஒன்றியம் ஆகியவைகளின் நிர்வாகத் தலைமையிடம் அணைக்க்ட்டில் உள்ளது. அணைக்கட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# அணைக்கட்டு (ஊர்)

## அமைவிடம்

மாவட்டத் தலைமையிடமான வேலூருக்கு மேற்கே 18 கிலோ மீட்டர் தொலைவில் அணைக்கட்டு உள்ளது. இதன் அஞ்சல் சுட்டு எண் 632 101 ஆகும். அருகமைந்த நகரங்கள் பள்ளிகொண்டா, வேலூர், பேரணாம்பட்டு மற்றும் ஆற்காடு ஆகும். இதன் அருகே அமைந்த தொடருந்து நிலையம் அணைக்கட்டு மற்றும் விரிஞ்சிபுரம் ஆகும்.
# அணைக்கட்டு (ஊர்)

## கல்வி & வழிபாட்டுத் தலங்கள்

இப்பகுதியில்இரண்டு மேல்நிலைப்பள்ளிகளும்,சிலநர்சரிதொடக்கப்பள்ளிகளும்உள்ளன.பள்ளிகொண்டாநகரில்ஸ்ரீகிருஷ்ணாபொறியியல் கல்லூரி ஒன்று உள்ளது.இப்பகுதிதரௌபதிஅம்மன்கோவில்திருவிழாவிற்குபுகழ்பெற்றது. மழைபெறகோவிலில்மகாபாரதகதைசொற்பொழிவுநடக்கும். இதைகேட்கசுற்றியுள்ளகிராமங்களில்உள்ளமக்கள்வருவார்கள். வாரச்சந்தைஒவ்வொருசனிக்கிழமைகளிலும்ஊரின்பொதுவானஇடத்தில்நடக்கும்.
# புதுக்கோட்டை வருவாய் கோட்டம்

**புதுக்கோட்டை கோட்டம்** என்பது இந்தியாவின், தமிழ்நாடு மாநிலத்தில் உள்ள புதுக்கோட்டை மாவட்டத்தின் வருவாய் கோட்டம் ஆகும். மாவட்டத்தில் மொத்தம் இரண்டு வருவாய் கோட்டங்கள் உள்ளது. ஒன்று புதுக்கோட்டை, மற்றொன்று அறந்தாங்கி ஆகும்.  
- அன்னவாசல்  
- அரிமளம்  
- விராலிமலை  
- குன்றாண்டார்கோயில்  
- திருமயம்  
- பொன்னமராவதி  
- கந்தர்வக்கோட்டை  
- திருவரங்குளம்  
- கறம்பக்குடி  
- புதுக்கோட்டை ஆகிய ஒன்றியங்கள் புதுக்கோட்டை கோட்டத்தின் ஆளுகைக்கு உட்பட்டு வரும். இதனது நிர்வாகத்தின் தலைவராக கோட்டாட்சியர் இருப்பார்.
# கந்தர்வக்கோட்டை

**கந்தர்வக்கோட்டை**(*Gandarvakottai*) என்பது இந்தியாவின் தமிழ்நாட்டில் உள்ள புதுக்கோட்டை மாவட்டத்தில் உள்ள கந்தர்வக்கோட்டை வட்டம் மற்றும் கந்தர்வக்கோட்டை ஊராட்சி ஒன்றியம் ஆகியவற்றின் நிர்வாகத் தலைமையிடம் ஆகும். இது கந்தர்வக்கோட்டை ஊராட்சியில் அமைந்துள்ளது. இது தஞ்சாவூர் மற்றும் புதுக்கோட்டைக்கு நடுவில் உள்ளது. இது தஞ்சாவூரில் இருந்து 28 கி.மீ. தொலைவிலும்; புதுக்கோட்டைக்கு வடகிழக்கில் 35 கிலோ மீட்டர் தொலைவிலும் அமைந்துள்ளது. கந்தர்வக்கோட்டை நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# கந்தர்வக்கோட்டை

## சட்டமன்றத் தொகுதி

கந்தர்வகோட்டை சட்டமன்ற தொகுதி தனி தொகுதி ஆகும். இதன் தற்போதைய சட்டமன்ற உறுப்பினர் திரு மா. சின்னதுரை என்பவராவார். இச்சட்டமன்றத் தொகுதி திருச்சி மக்களவைத் தொகுதிக்கு உட்பட்டதாகும்.
# செய பாதுரி பச்சன்

**செய பாதுரி பச்சன்** (Jaya Bhaduri Bachchan 9 ஏப்ரல் 1948) என்பவர் இந்தித் திரைப்பட நடிகை மற்றும் அரசியலாளர் ஆவார். சிறந்த நடிகை எனப் பாராட்டப்பட்டு 8 பிலிம்பேர் விருதுகளை இவர் பெற்றுள்ளார்.
2007 ஆம் ஆண்டில் பிலிம்பேர் வாணாள் சாதனை விருது இவருக்கு வழங்கப்பட்டது. 1992 இல் பத்மசிறீ விருது பெற்றார்.
# செய பாதுரி பச்சன்

## இளமைக்காலம்

செய பாதுரி இந்தியாவில், மத்திய பிரதேசத்தில் உள்ள சபல்பூரில் இந்துக் குடும்பத்தில் பிறந்தார். போபாலில் தூய சூசையப்பர் கான்வென்ட் பள்ளியில் படித்தார். தமது 15 ஆம் அகவையில் சத்யஜித் ராய் இயக்கிய மகா நகர் என்னும் வங்கத் திரைப்படத்தில் நடிக்கத் தொடங்கினார். 1966 இல் குடியரசு நாள் விழாவில் இவருக்குச் சிறந்த என்.சி.சி விருது வழங்கப்பட்டது.
# செய பாதுரி பச்சன்

## நடித்த முக்கியத் திரைப்படங்கள்

உபகார், கோசிஸ், கோரா காகஸ், சஞ்சிர், அபிமான், சுப்கே சுப்கே, மிலி, சோலே ஆகிய திரைப்படங்கள் செய பச்சன் நடித்தவற்றில் பேர் பெற்றவை ஆகும்.
சிறந்த நடிகைக்கான 8 பிலிம்பேர் விருதுகள் பல இவருக்குக் கிடைத்தன. குழந்தைகள்
திரைப்பட சொசைட்டியில் 10 ஆண்டுகள் தலைவராக இருந்தார்.
# செய பாதுரி பச்சன்

## குடும்ப வாழ்க்கை

1973 ஆம் ஆண்டில் சூன் மூன்றாம் தேதியில் செய பாதுரி பிரபலத் திரைப்பட நடிகர்
அமிதாப் பச்சனைத் திருமணம் செய்து கொண்டார்.
பச்சன் தம்பதியருக்கு சுவேதா என்ற மகளும், அபிசேக் என்ற மகனும் இருக்கிறார்கள். மகள் சுவேதா தொழிலதிபர் நிகில் நந்தா என்பவரைத் திருமணம் செய்துகொண்டார். மகன் அபிசேக் பச்சனும் முன்னணி இந்தி நடிகராக விளங்கி வருகிறார். அபிசேக் பச்சன் உலக அழகியும் நடிகையுமான ஐசுவர்யா ராயைத் திருமணம் செய்து கொண்டார்.
# செய பாதுரி பச்சன்

## அரசியல் வாழ்க்கை

சமாஜ்வாதி கட்சியில் இணைந்து 2004 ஆம் ஆண்டில் மாநிலங்கள் அவையில் உறுப்பினர் ஆனார். 2012 இல் மீண்டும் உறுப்பினராகத் தேர்ந்தெடுக்கப்பட்டார்.
# தென் சென்னை

**தென் சென்னை** (*South Chennai*) என்பது சென்னையின் தென்பகுதிக் குடியிருப்புகளைக் குறிக்கும் சொல். இது வழமையாக அடையாற்றின் தென்புறம் உள்ள பகுதிகளைக் குறிக்கிறது. 1947-இற்கு முன்பு இவை எவையும் சென்னை மாநகராட்சியின் பகுதிகளாக இல்லை. 1990 வாக்கில் இவை சென்னையோடு இப்பகுதிகள் இணைந்தன.
# மேற்பனைக்காடு

**மேற்பனைக்காடு ** (*Merpanaikkadu*) என்பது இந்தியாவில் தமிழ்நாடு மாநிலத்தின் புதுக்கோட்டை மாவட்டத்தில் உள்ள அறந்தாங்கி வட்டாரத்திலடங்கிய மேற்பனைக்காடு ஊராட்சிக்குட்பட்ட சிற்றூராகும்.
# மேற்பனைக்காடு

## விளக்கப்படங்கள்

2001 மக்கள் தொகை கணக்கெடுப்பின்படி, மேற்பனைக்காட்டின் மொத்த மக்கள் தொகை 6,732இல் 3,267 ஆண்களும் 3,465 பெண்களும் இருப்பதாக புள்ளிவிபரம் சொல்கிறது. மொத்த மக்கள் தொகையில் 4,328 பேர் கல்வி அறிவு பெற்றவர்கள்.
# விக்கிப்பீடியா:Statistics/weekly/2-Jul-2017
# துளை மேடை

**துளை மேடை** (*Beehive shelf*) என்பது ஆய்வுகூடத்தில் உள்ள ஒரு சாதனமாகும். இது வாயுத்தாழியின் மீது கவிழ்த்து வைக்கப்படும் வாயுவை சேகரிக்கும் சாடியைத் தாங்கிப்பிடிக்கவும், வாயுவைக் கொண்டுவரும் குழாயை இணைக்கவும் பயன்படக்கூடிய, துணை செய்யும் அமைப்பாக இது உள்ளது.
# துளை மேடை

## வரலாறு

இஸ்கெப் எனப்படும் புல்வகையிலிருந்து உருவாக்கப்பட்ட ஆரம்ப கால தேன்கூடுகளின் வடிவத்திலிருந்து இந்தப் பெயர் தோன்றியுள்ளது. தட்டையான சக்கர வடிவினை உருவாக்குவதற்காக, புற்கட்டுக்களை இணைத்து வட்ட வடிவமான ஒரு அமர்விடம் உருவாக்கப்பட்டது. அதே வகையான புற்களைப் பயன்படுத்தி பக்கச்சுவர்களும் எழுப்பப்பட்டன. தேனீக்கள் கூட்டின் உள்ளே செல்வதற்கும், கூட்டிலிருந்து வெளியே வருவதற்கும் ஒரு பாதை உருவாக்கப்பட்டது. இந்த அமைப்பை நினைவுபடுத்துவதாகவே, ஆய்வுக்கூடத்தில் பயன்படும் துளைமேடை அமைந்துள்ளது.
# துளை மேடை

## கூடுதல் வாசிப்புக்காக

- Griffin, John Joseph, *Chemical Handicraft: A Classified and Descriptive Catalogue of Chemical Apparatus*, page 226, 1877
# தென் திருவாங்கூர் இந்துக் கல்லூரி

**தென் திருவாங்கூர் இந்துக் கல்லூரி** (*South Travancore Hindu College*) கன்னியாகுமரி மாவட்ட தலைநகர் நாகர்கோவிலில் உள்ளது. இக்கல்லூரி பொதுவாக, எஸ்.டி. இந்துக் கல்லூரி என்று அழைக்கப்படுகிறது.இக்கல்லூரி நாகர்கோவிலில் உள்ள பழைமையான கல்லூரி ஆகும். இது சுய நிதியுதவி படிப்புகளை வழங்குகிறது. இந்தக் கல்வி நிறுவனம், மாவட்டத்தின் இரண்டு பழமையான கல்லூரிகளில் ஒன்றாகும். மற்றொன்று, *ஸ்காட் கிறிஸ்துவக் கல்லூரி* ஆகும். இக்கல்லூரியில் இளங்கலை, முதுகலை மற்றும் பட்டயப்படிப்புகள் வழங்கப்படுகின்றன. இருபாலரும் படிக்கும் கல்லூரி 1952ஆம் ஆண்டில் நிறுவப்பட்டது. இது திருநெல்வேலி மனோன்மணியம் சுந்தரனார் பல்கலைக்கழகத்துடன் இணைக்கப்பட்டுள்ளது.
# காளிகேசம்

**காளிகேசம்** (*Kalikesam*) இந்தியாவின் தமிழ்நாட்டிலுள்ள கன்னியாகுமரி மாவட்டத்தில் கன்னியாகுமரி காட்டுயிர் புகலிடத்தில் கீரிப் பாறையருகே அமைந்துள்ளது. சுற்றுச்சூழல் பூங்காவான இப்புகலிடத்தின் ஆற்றங்கரை ஓரத்தில் ஒரு காளிகோவில் அமைந்துள்ளது.
# காளிகேசம்

## அமைவிடம்

இது மேற்குத் தொடர்ச்சி மலையில் கன்னியாகுமரி மாவட்டத்தின் வடபகுதியில் நாகர்கோவிலிலிருந்து 35 கிலோமீட்டர்கள் தொலைவில் அமைந்துள்ளது.
நாகர்கோவிலில் இருந்து காளிகேசத்திற்கு பேருந்துகள் உள்ளன. ஆனால் குறிப்பிட்ட நேர இடைவெளியில் அவை செல்கின்றன. நாகர்கோவிலிலிருந்து 4, 4ஏ என்ற எண்ணிட்ட பேருந்துகளும் மார்த்தாண்டத்திலிருந்து 330 என்ற எண்ணிட்ட பேருந்தும் இவ்வூருக்குச் செல்கின்றன. பௌர்ணமி நாட்கள் மற்றும் பிற தமிழ் பண்டிகைக் காலங்கள் போன்ற பண்டிகைக் காலங்களில் முழு நாட்களுக்கும் இங்கு சிறப்புப் பேருந்துகள் இயக்கப்படுகின்றன.
# காளிகேசம்

## வசதிகள்

வனப்பகுதிகளுக்குள் சட்டவிரோத செயல்களை தவிர்க்கும் வகையில் சோதனை சாவடி அமைக்கப்பட்டுள்ளது. காளிகேசம் கோவிலுக்கு வருவதற்கு தடை விதிக்கப்பட்டுள்ளது. இங்கு செல்ல நாகர்கோவில் வன அதிகாரியிடம் அனுமதி பெற வேண்டும்.
# அரசு மேல்நிலைப் பள்ளி, ஆரல்வாய்மொழி

**ஆரல்வாய்மொழி அரசு மேல்நிலைப்பள்ளி** (Government Higher Secondary School, Aralvaimozhi) கன்னியாகுமரி மாவட்டம் தோவாளை வட்டாரத்தில் அமைந்துள்ளது. பள்ளியில் 454 மாணவர்கள் 479 மாணவிகள் என மொத்தம் 933 மாணவர்கள் படித்து வருகின்றனர். நபார்டு திட்டத்தின்கீழ் இப்பள்ளிக்குத் தேவையான பல்வேறு அடிப்படை வசதிகளை செய்யும் பொருட்டு அரசு நிதி ஒதுக்கீடு செய்தது.
# அரசு மேல்நிலைப் பள்ளி, ஆரல்வாய்மொழி

## பள்ளியில் இயங்கி வரும் அமைப்புகள்

1. நாட்டு நலப்பணித் திட்டம்
1. சாரண சாரணியர் இயக்கம்
1. சுற்றுச்சூழல் மன்றம்
1. பசுமைப்படை
1. செஞ்சிலுவைச் சங்கம்
# அழுத்த சோதனைகள்

**அழுத்த சோதனைகள்** வெவ்வேறு அழுத்த நிலைகளில் பொருள்களின் பண்புகள் எவ்வாறு மாறுபடுகின்றன என்பதை அறிய நமக்கு உதவுகிறது.சோதனைகளானது வெவ்வேறு அழுத்தங்களில் அதாவது குறைவழுத்தம் மற்றும் மிகை அழுத்தங்களில் நிகழ்த்தப்படுகிறது. உதாரணமாக நீரானது குறைவழுத்தத்தில் குறை வெப்பநிலையிலேயே அதாவது 100 <sup>0</sup>C க்கு (<sup>0</sup>Celcius) குறைவான வெப்பநிலையிலேயே கொதிக்கிறது. அழுத்தத்தை குறைக்க வெற்றிட பம்புகளும், அதிகரிக்க பிஸ்டன் - உருளை அமைப்பும் பயன்படுத்தப்படுகிறது. இவ்வமைப்பை பயன்படுத்தி அழுத்தத்தை 5 ஜிகா பாஸ்கல் (GPa) வரை உயர்த்த இயலும். பிஸ்டனைப் பயன்படுத்தி கன அளவைக் குறைக்க அழுத்தம் உருளையினுள் உயர்கிறது. அழுத்தத்தைக் குறைக்க இருவேறு வகையான அழுத்தக் குறைப்பானகள் பயன்படுத்தப்படுகின்றன. வைரத்தைப் பயன்படுத்தி உருவாக்கப்படும் அழுத்தக் குறைப்பானானது அறிவியல் சோதனைகளிலும், வணிக அளவில் உயர் அழுத்த சோதனைகளிலும் பெயன்படுத்தப்படுகிறது. இவ்வமைப்பை பயன்படுத்தி 101 ஜிகா பாஸ்கல் வரை அழுத்தத்தை உயர்த்த இயலும். தற்போது மிகையாக 560 ஜிகா பாஸ்கல் வரை உயர்த்தி பொருளின் அளவை மிகச் சிறிதளவாக 10<sup>−5</sup> மீட்டர் (meter) வரை கொண்டுவரப்பட்டுள்ளது.
# அக்கி ரொட்டி

**அக்கி ரொட்டி** இந்தியாவின், கர்நாடகத்தின் தனித்துவமான அரிசி சார்ந்த காலை உணவு ஆகும். *அக்கி ரொட்டி* என்ற கன்னடச் சொல்லின் பொருள் "அரிசி ரொட்டி" என்பதாகும். அரிசி மாவில் உப்பையும், நீரையும் கலந்து மென்மையாகும்வரை நன்றாகப் பிசையப்படுகிறது. வெங்காயம், கேரட், நறுக்கப்பட்ட வெந்தய இலைகள், நறுக்கப்பட்ட கொத்தமல்லித் தழை, சீரகம், எள் ஆகியவற்றைத் தேவைப்பட்டால் மாவைப் பிசையும்போது சேர்க்கலாம். எண்ணெய் தடவப்பட்ட ஒரு தோசைக் கல்லில் மாவை இட்டுக் கைகளால் அழுத்தி மெல்லிய ரொட்டியாகத் தட்டவேண்டும். சிறிய அளவு எண்ணெயை ரொட்டி முழுவதும் தடவி, ரொட்டியை பொன்நிறமாகும்வரை வேகவைக்கப்படுகிறது. இப்போது அக்கி ரொட்டி சூடாக பரிமாறப்படுகிறது, சட்னியை தொட்டுக்கொண்டு சாப்பிடலாம். அக்கி ரொட்டியானது வெண்ணெய் அல்லது நெய் ஆகியவற்றைச் சேர்த்தும் செய்யலாம். இரவில் மிச்சமாகும் சோற்றையும் அதற்கு இணையாக அரிசி மாவையும் சேர்த்து அரைத்துக் கொண்டு அதில் தேவையான அளவு உப்பு, தண்ணீர் சேர்த்துப் பிசைந்து தோசைக்கல்லில் இட்டு ஒரு பக்கம் சுட்ட பின்னர் அந்த ரொட்டியை எடுத்து இடுக்கியின் துணையுடன் அப்படியே அடுப்பில் உள்ள தீயில் வாட்டி வேகவைத்தும் வேறுமுறையில் செய்து பரிமாறுவார்கள்.
# இரஞ்சன் ராய் டேனியல்

**இரஞ்சன் ராய் டேனியல்** (*Ranjan Roy Daniel*) (11 ஆகத்து 1923&nbsp;– 27 மார்ச்சு 2005) நாகர்கோவிலில் பிறந்த இந்திய இயற்பியலாளர் ஆவார். இவர் அண்டக் கதிர் மற்றும் விண் இயற்பியல் துறைகளில் பணிபுரிந்தவர் ஆவார். இவர் டாட்டா அடிப்படை ஆராய்ச்சி கழகத்தின் இயக்குநர் மற்றும் தலைவர் ஆவார். 1976 ஆம் ஆண்டில் இவர் இந்தியப் பிரதமர் இந்திரா காந்தியின் முதன்மை ஆலோசகராகப் பணியாற்றினார். இவர் ஓமி பாபாவுடன் இணைந்து அண்டவியல் கதிர்கள் பற்றிய தளத்தில் 23 ஆண்டுகள் பணியாற்றியவர் ஆவார்.  
அறிவியல் மற்றும் பொறியியல் துறைகளில் இவரது பங்களிப்புகளுக்காக 1992 ஆம் ஆண்டில் இந்திய அரசால் சிறந்த குடிமக்களுக்கு வழங்கப்படும் உயரிய விருதுகளில் ஒன்றான பத்ம பூசண் விருது இவருக்கு வழங்கப்பட்டது.
# சாமித்தோப்பு பதி

**சாமித்தோப்பு பதி** என்றும் **சுவாமித்தோப்பு அய்யா வைகுண்டர் பதி** (Swamithoppu Ayya Vaikundar Pathi)என்றும் அழைக்கப்படும் தலமானது, அய்யாவழி மற்றும் அய்யாவழி சமயத்தின் தலைமைப் பதி ஆகும். மேலும் பதிகளில் புகழ் பெற்ற பதி இதுவாகும். இப்பதியை **தெட்சணாப்பதி** என்றும் அழைப்பர். இந்தப் பதியானது, அனைத்து சமயங்களைச் சார்ந்தவர்களும் வருகை தரும் முக்கியமான புனித இடம் ஆகும். மதச்சார்பின்மையின் முக்கிய அம்சமாக இது விளங்குகிறது. அய்யா வைகுண்டர் தவம், தியானம் செய்த முக்கிய மையமாக கருதப்படுகிறது.  
அய்யா வழி புராணங்களின்படி, நாராயணரின் அவதாரமான அய்யா வைகுண்டா்தவம்செய்து இந்தியா முழுவதும் பல பின்தொடர்பவர்களை ஈர்த்தாா்.
# பஹுதி அருவி

**பாகுதி அருவி** (Bahuti Falls) என்பது இந்தியாவின் மத்தியப் பிரதேச மாநிலத்தில் ரேவா மாவட்டத்தில் உள்ள ஒரு அருவியாகும்.
# பஹுதி அருவி

## அருவி

பாகுதி மத்தியப் பிரதேசத்தில் உள்ள ஒரு அருவியாகும். இந்த அருவியானது நிகாய் அல்லது ஓடா என அழைக்கப்படும் கிளை நதியொன்றின் மீது அமைந்துள்ளது. மாவ்கஞ்ச் பள்ளத்தாக்கின் விளிம்பினை நோக்கி பேலான் ஆற்றுடன் கலக்க இருக்கும் பகுதிக்கருகில் இது அமைந்துள்ளது. பேலான் ஆறு என்பது தமசா ஆற்றின் கிளை நதியாகும். இதன் உயரம் 198 மீட்டர் (650 அடி) ஆகும்.  
பாகுதி அருவியானது ஆற்றின் புத்துயிர்ப்பு பெறும் முறிவுத்தானத்திற்கு ஒரு எடுத்துக்காட்டு ஆகும். இது புத்துயிர்ப்பு பெறும் நதியின் நீளவாக்குச் சரிவினில் ஏற்படும் இடைவெளிகளைக் குறிக்கிறது. தன் போக்கில் ஏற்படும் முறிவுச் சாய்வு நீர் செங்குத்தாக விழும் ஒரு அருவியை உருவாக்க அனுமதிக்கிறது.
# பஹுதி அருவி

## காணப்படும் தாவரங்கள் மற்றும் விலங்கினங்கள்

ரேவாவானது சற்றேறக்குறைய ஒரு மேட்டுநில நிலவமைப்பைப் பெற்றுள்ளது. பாகுதி பிரபாத் இந்த மேட்டு நிலத்தின் வடகிழக்கு மூலையில் அமைந்துள்ளது. இப்பகுதியில் காணப்படும் விலங்கின வகைகள் கழுதைப்புலி, நீலான், குள்ள நரி, இந்திய உடும்பு, பனங்காடை, இந்திய சாம்பல் இருவாச்சி, வண்ணாத்திக்குருவி போன்றவை ஆகும்.
# போஜேஷ்வர் கோயில்

**போஜேஷ்வர் கோயில்** (Bhojeshwar Temple) என்பதுமத்தியப் பிரதேசத்தின் போஜ்பூர் கிராமத்தில்முழுவதுமாககட்டிமுடிக்காதஒருஇந்துக்கோவிலாகும்.இது சிவனுக்கு அர்ப்பணிக்கப்பட்டஒருகோவில்.7.5உயரமுள்ளசிவலிங்கம்இங்குஇருக்கிறது.  
போஜ்பூர் கோயில் 11ஆம் நூற்றாண்டைச் சேர்ந்த பரமாரப் பேரரசு மன்னன் போஜனால் கட்டப்பட்டதாக நம்பப்படுகிறது. கோயில் கட்டி முடிக்கப்படாததால், இதற்கென *பிரதிஷ்டை* கல்வெட்டு இல்லை. இருப்பினும், இப்பகுதியின் பெயர் ("போஜ்பூர்") போஜாவுடன் அதன் தொடர்பை உறுதிப்படுத்துகிறது.
# குலசேகரம்

**குலசேகரம்** என்பது இந்தியாவின் தமிழ்நாட்டிலுள்ள கன்னியாகுமரி மாவட்டத்தில் பேரூராட்சி ஆகும். இது பத்மனாபபுரம் சட்டமன்றத் தொகுதிக்கு உட்பட்டதாகும்.  
மார்த்தாண்டத்திற்கு அடுத்து  இம்மாவட்டத்தில் மிக முக்கியமான வணிக மையங்களில் இதுவும் ஒன்றாகும். குலசேகரத்திற்குள் ஒட்டுமொத்த பண பரிமாற்றம் 25 மில்லியனுக்கும் மேலானது என்று கருதப்படுகிறது. குலசேகரத்தில் பல ரப்பர் தோட்டங்கள் உள்ளன; அங்கு உயர்ந்த தரம் கொண்ட ரப்பர் மரங்கள் விளைகின்றன. இது நகரின் முக்கிய வருவாய் ஆதாரமாக உள்ளது.  
கடல் மட்டத்திலிருந்து சுமார் 122 மீட்டர் உயரத்தில் அமைந்துள்ள குலசேகரம் பகுதியின் புவியியல் ஆள்கூறுகள், ஆகும்.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற மகாவிஷ்ணு கோயில் மற்றும் சாஸ்தா கோயில் ஆகியவை குலசேகரம் பகுதியில் அமைந்துள்ளன. மேலும், அச்சாலீசுவரர் கோயில் குலசேகரத்தில் அமையப் பெற்றுள்ளது.
# குலசேகரம்

## சொற்பிறப்பு

குலசேகரம் என்பது கேரளாவைச் சார்ந்த ஒரு வம்சத்தின் பெயராகும், அதன் பெயர் பெறப்பட்டிருக்கலாம்.
# குலசேகரம்

## நிர்வாகம்

குலசேகரம் கன்னியாகுமரி மாவட்டத்தில் உள்ள ஒரு நகர பஞ்சாயத்து ஆகும். பஞ்சாயத்தில் 18 வார்டுகள் உள்ளன. தேர்ந்தெடுக்கப்பட்ட கவுன்சிலர்கள் தங்கள் வார்டுகளின் வளர்ச்சிக்கு பொறுப்பாளிகள். வடிகால் வசதி, உள்ளூர் சாலைகள் மற்றும் நீர் வசதி ஆகியவற்றை பராமரிக்கின்றனா்.
# குலசேகரம்

## பாதுகாப்பு

### காவல் நிலையம்

குலசேகரம் காவல் நிலையம் அரசுமூட்டில் அமைந்துள்ளது.
# குலசேகரம்

## பாதுகாப்பு

### தீ கட்டுப்பாடு

தீ கட்டுப்பாட்டு நிலையம் ஈஞ்சக்கோடு எனும் பகுதியில் அமைந்துள்ளது.
# குலசேகரம்

## சுற்றுலா

கன்னியாகுமரி மாவட்டத்தில் உள்ள பல்வேறு சுற்றுலா தலங்களுக்கிடையேயான முக்கிய இடமாக இது விளங்குகிறது. திற்பரப்பு, மாத்தூர் தொட்டிபாலம், பேச்சிப்பாறை அணை, பெருஞ்சாணி நீர்த்தேக்கம் மற்றும் கோதையாறு அணை. திற்பரப்பு நீர்வீழ்ச்சிகளும், பேச்சிப்பாறை அணைகளும் மாவட்டத்தில் உள்ள முக்கிய சுற்றுலா தலங்களாகும். கோதையாறு பகுதியில்ஒரு நீர்மின்சார நிலையம் உள்ளது அதுஅடர்ந்த காட்டு பகுதியில்அமைந்துள்ளது.
# குலசேகரம்

## கல்வி

குறிப்பாக மருத்துவ ஆய்வுகளில்.தமிழ்நாட்டின் கல்வி வரைபடத்தில் குலசேகரம் முக்கிய இடம் வகிக்கிறது, மூன்று மருத்துவக் கல்லூரிகள், நான்கு செவிலியா் பயிற்சி மருத்துவ கல்லூரிகள் மற்றும் பிற கல்லூரிகள் மற்றும் பள்ளிகளும் இந்த நகரில் அமைந்துள்ளது.
# குலசேகரம்

## கல்வி

### மருத்துவ கல்லூரிகள்

- ஸ்ரீ ராமகிருஷ்ணா மருத்துவக் கல்லூரி, இயற்கை மருத்துவம் மற்றும் யோக அறிவியல்
- ஸ்ரீ மூகாம்பிகா மருத்துவ அறிவியல் நிறுவனம் (SMIMS)
- சாரதா கிருஷ்ணா ஹோமியோபதி மருத்துவக் கல்லூரி
# குலசேகரம்

## கல்வி

### பல் மருத்துவ கல்லூரிகள்

- ஸ்ரீ மூகாம்பிகா இன்ஸ்டிடியூட் ஆப் டென்டல் சயின்சஸ்
# குலசேகரம்

## கல்வி

### கலை & அறிவியல்

- ஸ்ரீ ராமகிருஷ்ணா கல்வியியல் கல்லூரி  
குலசேகரத்தில் 20 க்கும் மேற்பட்ட தனியார் கல்வி நிறுவனங்கள் உள்ளன இவை பல்வேறு நிலைகளில் கல்வியை அளிக்கின்றன..
# கட்டுப்படுத்திய சூழல் வேளாண்மை

**கட்டுப்படுத்திய சூழல் வேளாண்மை** (CEA) என்பது உள்ளக வேளாண்மை, நிலைக்குத்து வேளாண்மை உள்ளடக்கிய தொழில்நுட்ப அடிப்படையிலான உணவுப் பெருக்க அணுகுமுறை ஆகும். கட்டுப்படுத்திய சூழல் சூழல் வேளாண்மையின் நோக்கம் பயிர் வளர்ச்சிக் கால முழுவதும் திறந்தவெளிக் கூறுபாடுகளைக் கட்டுபடுத்தி உகந்த வளர்ச்சி நிலைமைகளைப் பேணிப் பாதுகாத்தலாகும். இதற்காக, வேளாண்மை பசுமைக் குடிலகத்திலோ தொழிலக வளர்ப்பு நிலைமைகளிலோ மேற்கொள்ளப்படுகிறது. ]].  
பயிர்கள் மண்ணற்ற ஊடகத்தில் வளர்த்து, தகுந்த அளௌ நீரும் ஊட்டச்சத்தும் வேர்மண்டலத்துக்குத் தரப்படுவதோடு, அண்றாடமும் போதுமான ஒளி ஆற்றலைப் பெற மிகைநிரப்பு ஒளியூட்டல் அமைப்புகள் ஏற்படுத்தப்படுகின்றன. கட்டுப்படுத்திய சூழல் வேளாண்மை நீர் ,ஆற்றல், வெளி, மூலதனம், உழைப்பு போன்ற வளங்களை உகந்த நிலையில் பயன்படுத்துகிறது. கட்டுப்படுத்திய சூழல் வேளாண்மை தொழில்நுட்பங்களில் நீரியல் வளர்ப்பு, மீன்வளர்ப்பு, நீர்தேக்க வளர்ப்பு ஆகியவை அடங்கும்.
# கட்டுப்படுத்திய சூழல் வேளாண்மை

## தொழில்நுட்ப நடைமுறைப்படுத்தல்

கட்டுப்படுத்த முடிந்த மாறிகள்:  
சூழற் காரணிகள்:
- வெப்பநிலை (காற்று, ஊட்டச்சத்து நீர்மம், வேர்மண்டலம், இலை)
- சார்பீரப்பதம் (%RH)
- கரிம ஈராக்சைடு (CO<sub>2</sub>)
- ஒளி (செறிவு, கதிர்நிரல், நேரம், இடைவெளிகள்)  
வளர்ப்புக் காரணிகள்:
- நீரின் தரம்
- ஊட்டச்சத்துச் செறிவு (PPM of Nitrogen, Potassium, Phosphorus, etc)
- ஊட்டச்சத்து அமிலத்தன்மை(pH)
- பயிரீட்டு கால இடைவெளியும் அடர்த்தியும்
- பயிர்வகை
- பூச்சிக் கட்டுபாடு  
கட்டுப்படுத்திய சூழல் வேளாண்மையில், 100% கட்டுபடுத்திய வேளாண்மை முறை முதல் நீர்பாசனமும் சூரிய ஒளியும் காற்றோட்டமும் கணினிக் கட்டுப்பாட்டில் முற்றிலும் தானே இயங்கக்கூடிய கண்ணாடி சில்லங்களில் கட்டுபடுத்தும் வேளாண்மை முறை வரை பல நுட்பங்கள் பயன்படுத்தப்படுகின்றன. வளரும் பயிர்கள் பாலித்தீனால் மூடப்பட்ட சுரங்கப்பாதைகளில் கிளாச்சசு அல்லது பிளாஸ்டிக் படலக் கவிகை போன்ற குறைவான தொழில்நுட்ப தீர்வுகள் பயன்படுத்தி வளர்க்கப்பபடுகின்றன.  
கட்டுப்படுத்திய சூழல் வேளாண்மை ஆராய்ச்சியில் பல மாறிகள் கட்டுபடுத்தப் பயன்படுகின்றன. இதனால் விளைச்சலைச் சில மாறிகளைத் தேவையான குறிப்பிட்ட அளவுக்குத் தனிமைப்படுத்திக் கட்டுபடுத்தலாம். அதே சமயத்தில் மற்ற மாறிகள் ஒரே அளவில் வைக்கப்படும். ஒளிச்சேர்க்கை பற்றிய சோதனையின்போது இதை நிறமிக் கண்ணாடி முறையுடன் ஒப்பிடலாம். மற்றொரு ஆய்வுமுறை நீரியல் வளர்ப்பு முறையில் வளரும் கீரைக்குக் கூடுதல் சூரிய ஒளி பயன்படுத்துவதை பற்றிய சோதனை ஆகும்.  
கட்டுப்படுத்திய சூழல் வேளாண்மை ஆராய்ச்சியில் பல மாறிகள் கட்டுபடுத்தப் பயன்படுகின்றன. இதனால் விளைச்சலைச் சில மாறிகளைத் தேவையான குறிப்பிட்ட அளவுக்குத் தனிமைப்படுத்திக் கட்டுபடுத்தலாம். அதே சமயத்தில் மற்ற மாறிகள் ஒரே அளவில் வைக்கப்படும். ஒளிச்சேர்க்கை பற்றிய சோதனையின்போது இதை நிறமிக் கண்ணாடி முறையுடன் ஒப்பிடலாம். மற்றொரு ஆய்வுமுறை நீரியல் வளர்ப்பு முறையில் வளரும் கீரைக்குக் கூடுதல் சூரிய ஒளி பயன்படுத்துவதை பற்றிய சோதனை ஆகும்.
# ஜோகிலா

**ஜோகிலா** (ஆங்கிலம்: *Zokela*) என்பது மத்திய ஆப்பிரிக்கக் குடியரசிலுள்ள ஒரு செல்வாக்கான இசைக்குழு. 1980 - களின் முற்பகுதியில் ஜோகிலா என்னும் பெயாில் தோன்றிய ஆப்பிாிக்க இசை பாணிக்கு இக்குழுவே காரணி.
மின் கிதார், முரசு போன்ற கருவிகளும், லொபாயே பகுதியின் விழா மற்றும் இறுதிச்சடங்கின் கூத்தின் போது பயன்படுத்தப்படும் இன்றியமையாத ஒலிகளுமே இந்த பாங்கியைச் சார்ந்த இசைக்குழுவின் தனிச்சிறப்பாகும்.
# ஆலிவர் பர்க்மன்

**ஆலிவர் பர்க்மன்** (Oliver Burkeman 1975) என்பவர் பிரித்தானிய எழுத்தாளர், இதழாளர், நூலாசிரியர் ஆவார். பிரித்தானியா செய்தித்தாள்களில் கட்டுரைகளை வரைந்து வருகிறார்.
# ஆலிவர் பர்க்மன்

## படிப்பு

1994 இல் மெட்ரிகுலேசன் தேர்வில் வெற்றி பெற்றார். யார்க்கு அன்டிங்டன் பள்ளியில் படித்தார்.கேம்பிரிஜ் கிறித்துக் கல்லூரியில் பயின்று பட்டம் பெற்றார்.
# ஆலிவர் பர்க்மன்

## எழுத்துப்பணி

- தி கார்டியன் என்ற செய்தித் தாளில் "இந்தப் பத்தி உங்கள் வாழ்க்கையை மாற்றும்" என்னும் தலைப்பில் தொடர்ந்து எழுதி வருகிறார்.
- "உதவி! மகிழ்வாக இருக்க வேண்டும்.எப்படி?" என்ற நூலும் எழுதியுள்ளார். அவரது வலைப்பூவிலும் எழுதி வருகிறார்.
# ஆலிவர் பர்க்மன்

## விருதும் பரிசும்

2015 க்குரிய எப். பி. ஏ. இளைய பத்திரிகையாளர் விருதைப் பெற்றார். 2006 இல் ஆர்வெல் பரிசு பெற்றார்.
# சமீர் அமீன்

**சமீர் அமீன்** *(Samir Amin)* (3 செப்டம்பர் 1931 – 12 ஆகத்து 2018) ஓர் எகிப்திய பிரெஞ்சு மார்க்சியப் பொருளியலாளரும் இவர் மூன்றாம் உலகப் பொருளியல் வல்லுனரும் ஆவார்.  
இவர் 1931 ஆம் ஆண்டு ஆகத்து 3 இல் எகிப்தின் தலைநகரான கெய்ரோவில் பிறந்தார். இவர் எகிப்தில் பள்ளிக்கல்வியை முடித்தார். 1957ம் ஆண்டு பிரான்சின் தலைநகரான பாரிசில் அரசியல் பொருளாதாரத்தில் முனைவர் பட்டம் பெற்றார். அதோடு அங்குள்ள அரசியல், புள்ளியியல் நிறுவனத்திலும் பயின்று பட்டம் பெற்றுள்ளார். பின்னர் நாடு திரும்பிய அவர் நாசர் அரசின் கொள்கைக் கட்டமைப்புப் பணியில் ஈடுபட்டார். 1960ல் எகிப்தைவிட்டு வெளியேறிய அவர் புதிதாக அப்போது விடுதலை அடைந்த மாலி நாட்டில் திட்ட அமைச்சகத்தில் தனது பணியினை தொடர்ந்தார். அதைத் தொடர்ந்து கல்விப் பணியில் குதித்தார்.  
1966லிருந்து 1970 வரை பிரான்சில் முழுநேர பேராசிரியராக இருந்தார். பின்னர் 10 ஆண்டு காலம் ஒன்றிய நாடுகள் அவையின் பொருளாதார வளர்ச்சித் திட்டத்திற்கான ஆப்பிரிக்க நிறுவனத்தின் இயக்குநராக விளங்கினார்.  
இறுதியாக, இவர்1980 இல் இருந்து ஆய்வு, விவாதக் களமான பன்னாட்டு அரசு சாரா அமைப்பின் மூன்றாம் உலகப் பேரவையின் ஆப்பிரிக்க அலுவலகத்தை இயக்கிக் கொண்டிருந்தார்.
இவர் 2012 ஆகத்து 12 இல் இறந்தார்.
# மகாமாரியம்மன் கோவில், பென்னாங்

1833ஆம் ஆண்டில் மலேசியா நாட்டிலுள்ள பென்னாங் நகரில் உள்ள ஜார்ஜ் டவுனில் கட்டப்பட்ட** ஸ்ரீ மகாமாரியம்மன் கோயில்** ஒரு மிக பழமையான இந்துக்கோவில்.அதன் நுழைவாயிலில் ஏராளமான கடவுளரின் சிலைகள் நிறைந்துள்ளன. இது மாரியம்மன் கோவில் எனவும் இந்திய இராணி தெருக்கோவில் எனவும் அழைக்கப்படுகிறது. இந்த கோவில் ஸ்ரீ முத்து மாரியம்மன், ஸ்ரீ அருள்மிகு மகாமாரியம்மன் கோவில், ஸ்ரீ மாரியம்மன் கோவில் என பல்வேறு பெயர்களில் அழைக்கப்படுகிறது.
# மஞ்சு சிவாச்

**மஞ்சு சிவாச்** (MANJU SHIWACH) என்பவர் இந்திய அரசியல்வாதி மற்றும் உத்திரப்பிரதேச மாநிலத்தின் மோதிநகர் சட்டமன்றத் தொகுதி உறுப்பினர் ஆவார். இவர் இந்தத் தொகுதியின் 17-வது சட்டமன்ற உறுப்பினர் ஆவார். இவர் பாரதிய ஜனதா கட்சியைச் சேர்ந்தவர்.
# மஞ்சு சிவாச்

## அரசியல் வாழ்க்கை

உத்தரபிரதேச மாநிலத்தின் 17 வது சட்ட மன்ற உறுப்பினராக சிவாச் உள்ளார். 2017 இல் இருந்து, அவர் மோடி நகர் தொகுதிக்கான பாஜக உறுப்பினராக உள்ளார்.
# பிரிஜ்பூஷன் ராஜ்புட்

**பிரிஜ்பூஷன் ராஜ்பூட்** (Brijbhushan Rajput Alias Guddu Bhaiya) என்பவர் ஒரு இந்திய அரசியல்வாதி ஆவார். இவர் இந்தியாவின் உத்திரப்பிரதேச மாநிலத்தில் சர்க்காரி தொகுதியின் 17 வது சட்டமன்ற உறுப்பினர் ஆவார். இவர் பாரதிய ஜனதா கட்சியைச் சேர்ந்த சட்டதன்ற உறுப்பினர் ஆவார்.
# மலங்கரை கத்தோலிக்கக் கல்லூரி, மரியகிரி

**மலங்கரை கத்தோலிக்கக் கல்லூரி, மரியகிரி** என்பது தமிழ்நாட்டின், மரியகிரியல் உள்ள ஒரு கல்லூரி ஆகும். இக்கல்லூரி திருநெல்வேலி மனோன்மணியம் சுந்தரனார் பல்கலைக்கழகத்துடன் இணைவுபெற்றது ஆகும். இது மலங்கரை கத்தோலிக்க திருச்சபையின் கட்டுப்பாட்டில் உள்ளது. இது 1998 இல் தொடங்கப்பட்டது, இதில் உயிர்வேதியியல், கனிணி அறிவியல் மற்றும் இயற்பியல் ஆகிய மூன்று பட்டப்படிப்புகளை வழங்கி வருகிறது. இந்த கல்லூரி மலங்கார கத்தோலிக்க திருச்சபையின் பிரதான பேராயர் மோரன் சிரில் மார் பஸ்லீஸஸ் கத்தோலோசோஸ் என்பவரால் தொடங்கி வைக்கப்பட்டது.
# விட்டல் பாய் பட்டேல்

வீர கேசரி **விட்டல் பாய் பட்டேல்** (*Vithalbhai Patel*, 27 செப்டம்பர் 1873 – 22 அக்டோபர் 1933) இந்திய விடுதலைப் போராட்ட வீரரும் அரசியல்வாதியும், சுயாட்சிக் கட்சியின் நிறுவனர்களில் ஒருவரும் ஆவார். இவர் இந்தியாவின் முதல் துணைப் பிரதமர் மற்றும் உள்துறை அமைச்சரான வல்லபாய் பட்டேலின் அண்ணனாவார்.
# விட்டல் பாய் பட்டேல்

## தொடக்கக்கால வாழ்வு

பட்டிதர் சமூக விவசாயக் குடும்பத்தைச் சேர்ந்த ஜாவர்பாய் - லாட்பாய் தம்பதியரின் ஐந்து குழந்தைகளில் மூன்றாவது குழந்தையாகக் குஜராத்தில் உள்ள நதியாத்தில் பிறந்தார். சர்தார் வல்லபாய் பட்டேலுக்கு இரண்டு ஆண்டுகள் மூத்தவர் இவர். நதியாதிலும் பம்பாயிலும் கல்வி கற்று கோத்ராவிலும் போர்சத்திலும் இருந்த நீதிமன்றங்களில் இளம் வழக்குரைஞராகப் பணியாற்றினார். இளம் வயதிலேயே திவாலிபாய் என்பவரை மணந்தார்.
# விட்டல் பாய் பட்டேல்

## அரசியல் பணிகள்

இவர் 1913ல் பம்பாய் (மும்பை) சட்டசபை உறுப்பினராகிச் சட்டசபையில் சர் பெரோஷா மேத்தாவின் தலைமையில் கட்டாய இலவசத் தொடக்கக் கல்வி சட்டத்தை பம்பாய் நகரத்துக்கு மட்டுமல்லாது மற்ற மாவட்டங்களுக்கும் விரிவாக்கும் சட்டத்தை 1917 ஆம் ஆண்டு முன்மொழிந்தார்.  
இவர் மண உறுதி எனப்படும் இந்துத் திருமணங்கள் ஏற்புடைமை மசோதா (Hindu Marriages validity bill) என்ற மசோதாவைக் கொண்டு வந்தார்.  
புகழ் பெற்ற சேத் கோவர்தன்தாஸ் சுந்தர்தாஸ் மருத்துவக் கல்லூரியை உருவாக்கியது, ஏழாம் எட்வர்டு நினைவு இல்லத்தை உண்டாக்கியது போன்றவை இவர் ஆற்றிய பணிகளில் சில.  
இந்திய அரசியல் சட்ட ஆய்வு கூட்டுக் குழுவிற்கு இரண்டு முறை இங்கிலாந்து சென்றார்.
# விட்டல் பாய் பட்டேல்

## இறப்பு

22 அக்டோபர் 1933ல் ஜெனீவாவில் உடல் நலக் குறைவால் அவர் இறந்தார். பதப்படுத்தப்பட்ட அவரது உடல் ஜெனிவாவிலிருந்து பம்பாய்க்கு எஸ் எஸ் நார்குண்டா என்ற கப்பல் மூலம் கொண்டுவரப்பட்டது. முன்னூறாயிரத்துக்கும் அதிகமானோர் முன்னிலையில் அவருடைய உடல் பம்பாயில் தகனம் செய்யப்பட்டது.
# தாடிக்கொம்பு சௌந்தரராஜ பெருமாள் கோயில்

**சௌந்தரராஜ பெருமாள் கோயில்** என்பது திண்டுக்கல் மாவட்டம், தாடிக்கொம்பு என்ற ஊரில் அமைந்திருக்கும் ஒரு பெருமாள் கோயில் ஆகும். இக்கோவில் விஜயநகர பேரரசர்களான அச்சுததேவராயர், ராமதேவராயர் ஆகிய மன்னர்களால் கட்டப்பட்டது.
# தாடிக்கொம்பு சௌந்தரராஜ பெருமாள் கோயில்

## கோயில் அமைப்பு

கோயிலின் முகப்பில் ஐந்து நிலை ராஜ கோபுரம் உள்ளது. நான்கு பக்கங்களிலும் உயர்ந்த உறுதியான மதில்கள் நடுவில் கோயில் பிரகாரமும் ஐந்து சந்நிதிகளும் உள்ளன. ஆழ்வார்களின் செப்பு திருவுருவங்களும் திருமாலின் தசாவதாரத்தினை விளக்கும் சிற்பங்களும் அமைந்துள்ளன.  
அம்மன் சன்னதியை அடுத்து கனகசபை மண்டபமும் அற்புத சிற்பங்கள் அடங்கியுள்ள கலைக்கூடமாக திகழ்கிறது. மதுரை, சுசீந்திரம், கிருஷ்ணாபுரம், தென்காசி போன்ற கோயில்களில் உள்ளது போலவே சப்த ஸ்வரங்களை எழுப்பும் இசைத்தூண்கள் இம்மண்டபத்தில் உள்ளன.
# தாடிக்கொம்பு சௌந்தரராஜ பெருமாள் கோயில்

## கோயில் அமைப்பு

### சந்ததிகள்

சௌந்தர்ராஜ பெருமாள், ஸ்ரீ தேவி, பூதேவி சமேதகராக காட்சியளிக்கிறார். சந்நிதியின் தென் புறத்தில் சௌந்தரவல்லி தாயார் சந்நிதி உள்ளது.  
இக்கோயிலில் கல்வி தெய்வங்களான ஹயக்ரீவர், சரஸ்வதி இருவரும் அடுத்தடுத்து காட்சியளிக்கின்றனர். தன்வந்திரிக்கும் தனி சன்னதி உள்ளது. இங்குள்ள சக்கரத்தாழ்வாரும் விசேசமானவர். இவரைச் சுற்றிலும் காயத்ரி மந்திர தேவதைகள் உள்ளனர். இவருக்குப் பின்புறம் உள்ள நரசிம்மரை சுற்றிலும் அஷ்ட லட்சுமிகள் உள்ளனர். விஷ்வக்ஸேனர், இரட்டை விநாயகர், பெருமாளின் தசாவதாரம், லட்சுமி நரசிம்மர், வேணுகோபாலர், ஆஞ்சநேயர், சொர்ண பைரவர் ஆகியோருக்கும் சன்னதி உண்டு.
# தாடிக்கொம்பு சௌந்தரராஜ பெருமாள் கோயில்

## நடைதிறப்பு நேரம்

- காலை: 6:00 முதல் மதியம் 12:00 மணி வரை
- மாலை: 4:00 முதல் இரவு 800 மணி வரை
# தாடிக்கொம்பு சௌந்தரராஜ பெருமாள் கோயில்

## பிரார்த்தனைகள்

இங்குள்ள கார்த்தவீரியார்ஜூனன் சன்னநிதியில் எலுமிச்சை பழ மாலை மற்றும் நெய் விளக்கு ஏற்றி வழிப்பட்டால் நினைத்தது நடக்கும். வியாழன் கிழமைதோறும், இங்குள்ள ஆண்டாளுக்கு மஞ்சள் அபிஷேகம் செய்து வழிபட்டால் திருமணம் கைகூடும். குழந்தை வரம், வணிக வளர்ச்சி, வெளிநாட்டு வாய்ப்புகள் போன்ற பிரார்த்தனைகள் நிறைவேறும்.
# தாடிக்கொம்பு சௌந்தரராஜ பெருமாள் கோயில்

## திருவிழாக்கள்

சித்திரை மாதப் பௌர்ணமி நாளன்று செளந்தராஜ பெருமாள் குடகனாற்றில் இறங்கி பக்தர்களுக்கு அருள்பாலிப்பர். ஆடி மாதம், ஆடிப் பூரம் நாளில் பெருமாள் - ஆண்டாளுக்கு திருக்கல்யாண உற்சவம் மிகச் சிறப்பாக கொண்டாடப்படுகிறது. புரட்டாசி மாதத்தில் நவராத்திரி உற்சவம் ஒன்பது நாட்கள் நடைப்பெறுகிறது. தாயார் சன்னதியில் கொலு விழா நடைப்பெறும். மார்கழி மாதத்தில் நடைப்பெறும் வைகுண்ட ஏகாதசி மிக முக்கியமான விழாவாகும். சொர்க்க வாசல் திறப்பு விழா சிறப்பாக கொண்டாடப்படுகிறது.  
திருவோணத்தன்று ஹயக்ரீவருக்கு தேனபிஷேகத்துடன் விசேஷ பூஜை நடக்கிறது. படிப்பில் மந்தம், ஞாபகமறதி, பேச்சுகுறைபாடு உள்ளவர்கள் ஹயக்ரீவருக்கு தேங்காய், நாட்டுச்சர்க்கரை, நெய் சேர்ந்த கலவையை படைத்து, ஏலக்காய் மாலை அணிவித்து வேண்டிக் கொள்கிறார்கள்.  
அமாவாசைதோறும் மூலிகை தைலாபிஷேகம், மூலிகை லேகியம் படைத்து தன்வந்திரிக்கு பூஜை நடக்கிறது.
# தாடிக்கொம்பு சௌந்தரராஜ பெருமாள் கோயில்

## இதனையும் காண்க

- திருநாகை சவுந்தரராஜப்பெருமாள் கோயில்
# ஒங்கோல் மாடு

**ஒங்கோல் மாடு** (Ongole) என்பது இந்தியாவைச் சேர்ந்த ஒரு நாட்டு மாட்டு இனமாகும். இவை ஆந்திரப்பிரதேசத்தின் பிரகாசம் மாவட்டத்தில் காணப்படுகின்றன. இதன் பெயர் ஒங்கோல் என்ற ஊரின் பெயரில் இருந்து வந்ததாகும், சிலர் இதை நெல்லூர் மாடு என்றும் அழைக்கின்றனர், ஏனென்றால் இந்தப் பகுதி ஒரு காலத்தில் நெல்லூர் மாவட்டத்தைச் சேர்ந்ததாக இருந்ததால் இவ்வாறு அழைக்கப்படுகிறது. இந்த மாடுகள் கால் மற்றும் வாய் நோய் மற்றும் விசர் மாட்டு நோய் ஆகிய நோய்களில் இருந்து தன்னைக் காத்துக்கொள்ளும் நோய் எதிர்க்கும் திறன் உடையவை. மேலும் எல்லா வகை தட்ப வெப்ப நிலையிலும் வளரக்கூடியவை என்று கூறப்படுவதால் இவற்றிற்கு மக்கள் மத்தியில் பெரும் தேவை உள்ளது. இந்த காளைகளின் வலிமை மற்றும் தீவிரத்தன்மையின் கொண்ட இனங்களில் ஒன்று. இதன் எடை அரை டன் வரை இருக்கும் .1.5 மீட்டர் உயரம் ,1.6 மீட்டர் நீளமும் கொண்டவை . இதனால் இவை மெக்சிக்கோ மற்றும் கிழக்கு ஆப்பிரிக்காவின் சில பகுதிகளில் காளைச் சண்டைக்குப் பயன்படுத்தப்படுகின்றன. இந்தக் காளை தமிழகம், ஆந்திராவில் பாரம்பரிய சல்லிக்கட்டு விளையாட்டில் பயன்படுத்தப்படுகிறது. இந்த மாடுகளைச் சல்லிக்கட்டு போன்றவற்றிற்காக வளர்ப்பவர்கள் இவற்றின் இனப்பெருக்கத்தின்போது இனத்தூய்மையைப் பாதுகாத்து வளர்த்து வருகின்றனர்.  
ஓங்கோல் பசுக்கள் 432 இல் இருந்து 455 கிலோ வரை எடை கொண்டவை. இவை 279 நாட்கள் வரை பால் தரக்கூடியன. இதில் 5% வரை கொழுப்பு தன்மை உள்ளது. இதனால் இதன் கன்றுக்குட்டிகள் செழிப்பாக வளர்கிறன்றன. ஓங்கோல் பசுக்கள் அதன் கன்றுகளிடம் மிக நெருக்கமாக இருக்கும் . மற்ற விலங்குகளிடம் இருந்து கன்றுகளை பாதுகாப்பதில் வல்லது.
# ஸ்காட் கிறிஸ்தவ மேல்நிலைப் பள்ளி

கன்னியாகுமரி மாவட்டத்தில் நாகா்கோவில் பகுதியில் உள்ள ஸ்காட் கிறிஸ்தவ மேல்நிலைப் பள்ளி பழமையான பள்ளிகளில் ஒன்றாகும். இது தென்னிந்தியப் பேராயத்தின் கன்னியாகுமரி மறைமாவட்டத்தால் இயக்கப்படுகிறது. இது நாகர்கோவில் நகரத்தின் நடுப் பகுதியில் அமைந்துள்ளது.
# ஸ்காட் கிறிஸ்தவ மேல்நிலைப் பள்ளி

## செயல்பாடுகளும் விருதுகளும்

கீழ்கண்ட செயல்பாடுகள் பள்ளியில் செயல்பட்டு வருகிறது.
1. தேசிய மாணவா் படை
1. சாரணர் சங்கம்
1. பசுமைப்படை
1. இளைஞர் செஞ்சிலுவை சங்கம்
1. செந்நாடாப் படை
1. கலந்துரையாடல் அரங்கம்  
பள்ளியின் வளாகத்தை சுற்றி நிழலுக்கான மரங்களைக் கொண்ட பரந்த விளையாட்டு மைதானங்கள் உள்ளன. ஒரு கால்பந்து விளையாட்டு நிலம் பள்ளி வளாகத்திற்கு வெளியே அமைந்துள்ளது.
# ஸ்காட் கிறிஸ்தவ மேல்நிலைப் பள்ளி

## வெளி இனைப்புகள்

- Scott Christian College
- http://wikimapia.org/171805/Scott-Christian-Higher-Secondary-School-Nagercoil-Tamilnadu-India
- http://wikimapia.org/12834685/Scott-Christian-Higher-Secondary-School
- http://bbs.keyhole.com/ubb/ubbthreads.php?ubb=showflat&Number=522809
- http://www.indicareer.com/schools-of-Convent-in-Tamil%20Nadu.html
- https://archive.today/20130505034727/http://bbs.keyhole.com/ubb/ubbthreads.php?ubb=showflat&Number=522809
# ராமபதி சாஸ்திரி

**ராமபதி சாஸ்திரி** (Ramapati Shastri) என்பவர் ஒரு இந்திய அரசியல்வாதியாவார். இவர் உத்திரப்பிரதேச மாநிலத்தின் மன்கூபர் சட்டமன்றத் தொகுதி உறுப்பினராக உத்திரப்பிரதேசத்தின் 17 வது சட்டமன்றத்துக்கு தேர்ந்தெடுக்கப்பட்டார். மேலும் யோகி ஆதித்யநாத் அமைச்சரவையில் சமூக நலத்துறை அமைச்சராகவும், பட்டியல் இனத்தவர் மற்றும் பழங்குடியினர் நலத்துறை அமைச்சராகவும் உள்ளார்.
# பச்சேந்திரி பால்

**பச்சேந்திரி பால்** (*Bachendri Pal*) உலகின் மிக உயரமான மலைச்சிகரமான இமயமலையில் உள்ள எவரெஸ்ட் கொடுமுடியில் ஏறி சாதனை படைத்த முதல் இந்திய பெண் ஆவார். இவர் உத்தரகாண்ட் மாநிலத்தில் நாகுரி கிரமத்தை சேர்த்தவர். இவர் 1954-ஆம் ஆண்டு மே மாதம் 24-ஆம் தேதி பிறந்தார். இவரது தந்தை ஸ்ரீ கிருஷ்ணபால்சிங், தாயார் ஹன்ஸாதேவி. தந்தை சிறிய அளவிலான பலசரக்கு வியாபாரம் செய்தவர். இந்திய எல்லையிலிருந்து தீபெத்திய எல்லை பகுதிக்கு சரக்குகளை விற்பனை செய்வது இவரது தொழில்.  
கல்லூரிப் படிப்பு முடிந்ததும், பச்சேந்திரி பால் மலையேற்ற பயிற்சிப் பள்ளியில் சேர்ந்து, மலையேற்றம் தொடர்பான குழு பயிற்சியினை பெற்றார் . அந்த பயிற்சியின் போது அவர் 6675 மீட்டர் உயரம் உள்ள கங்கோத்திரி மலையிலும் ,5819 மீட்டர் உயரம் உள்ள ருதுகாரி மலையிலும் ஏறினார்.  
பின்னர் தேசிய சாகச அமைப்பில் ,பெண்களுக்கு மலையேற்றப் பயிற்சி அளிக்கும் பயிச்சியாளராக சேர்ந்து சிறிது காலம் பணிபுரிந்தார். 1984 ஆம் ஆண்டு எவெரெஸ்ட் மலையில் ஏற ,இந்தியாவின் 4-வது மலையேற்றக்குழு அமைக்கப்பட்டது. அந்த குழுவில் பச்சேந்திரி பால் இடம்பெற்றார் .அந்த பயணத்தின்போது அவர்களது குழு மீது பனிமலை விழுந்து பலருக்கும் காயம் ஏற்பட்டது .இருப்பினும் பச்சேந்திரி பால் மனம் தளராமல் தனது பயணத்தை தொடர்ந்தார் .மைனஸ் 40 டிகிரி அளவிற்கு தட்பவெப்பம் இருந்தபோதும் ,கடுமையான குளிர் காற்று வீசியபோதும் ,பல்வேறு இடங்களில் பனிமலை முகடுகள் தடையாக இருந்தபோதும் மனம் தளராமல் அத்தனை தடைகளையும் மீறி தொடர்ந்து மலை ஏறி பச்சேந்திரி பால் சாதனை படைத்தார்.  
1984 ஆம் ஆண்டு மே மதம் 23 ஆம் தேதி 8847.7 மீட்டர் உயரம் உள்ள எவரெஸ்ட் கொடுமுடியில் இந்திய தேசிய கோடியை பறக்கவிட்டார்.  
1985ஆம் ஆண்டு மற்றொரு குழுவுடன் தனது மலையேற்றதை தொடங்கினார் .அதே போல் அனைத்து பெண்கள்கொண்ட மலையேற்றக் குழுவிற்கு தலைமைதாங்கி சியாச்சின் மலைப்பகுதி வழியாக சுமார் 4500 கிலோ மீட்டர் தூரம் இமயமலைப்பகுதியில் சாகச மலையேற்றப் பயணத்தை மேற்கொண்டார்.
# பச்சேந்திரி பால்

## விருதுகள்

- மலையேற்றத்தில் பல்வேறு சாதனைகளை படைத்த பச்சேந்திரி பாலுக்கு இந்திய அரசு 1985ஆம் ஆண்டு பத்மஸ்ரீ விருதும் , 1986ஆம் ஆண்டு அர்ஜுனா விருதும் வழங்கி கவுரவப்படுத்தியது.
- எவெரெஸ்ட் மலையில் ஏறிய முதல் இந்திய பெண் என்ற சாதனை மூலம் அவரது பெயர் கின்னஸ் உலக சாதனைகள் புத்தகத்திலும், லிம்கா சாதனைகள் புத்தகம் புத்தகத்திலும் இடம் பெற்றது.
# ஒளிக்கிளர்ச்சி

** ஒளிக்கிளர்ச்சி** (*photoexcitation*) என்பது ஒளியணு உட்கவர்தலால் குவைய அமைப்பின் கிளர்ந்தநிலை உருவாக்கமாகும். இந்தக் கிளர்நிலை குவைய அமைப்பும் ஒளியணுவும் இடைவினை புரிவதால் ஏற்படுகிறது. ஒளியணுன் ஆற்றல் அதை ஏந்திச் செல்லும் ஒளியின் அலைநீளத்தைச் சார்ந்தமைகிறது. நீளமான ஒளியலைகளை உமிழும் பொருட்கள் குறைவான ஆற்றல் உள்ள ஒளியணுக்களையே உமிழ்கின்றன. மாறாக, குறுகிய ஒளியலைகளை உமிழும் பொருட்கள் கூடுதலான ஆற்றல் உல்ள ஒளியணுக்களை உமிழ்கின்றன. ஒளியணு குவைய அமைப்போடு இடைவினை புரியும்போது ஒளியின் அலைநீளமே இன்றியமையாததாகும். குறுகிய அலைகள் நீண்ட அலைகளை விடக் குவைய அமைப்புக்குள் கூடுதலான ஆற்றலைச் செலுத்தவல்லன.  
ஒளி அயனியாக்கத்தை உருவாக்கத் தேவையான ஒளியணுவின் ஆற்றல் மிகத் தாழ்வாக உள்ளபோது, அணு, மூலக்கூற்று மட்டங்களில் ஒளியணு உட்கவர்தலால் நிகழும் ஒளிக்கிளர்ச்சி ஒளிமின் வேதியியல் நிகழ்வாக அமைகிறது. ஒளியணு உட்கவர்தல் பிளாங்கின் குவையக் கோட்பாட்டின்படி அமைகிறது.  
ஒளிக்கிளர்ச்சி ஒளிச்சமப்படியாக்கத்தில் முதன்மையான பங்காற்றுகிறது. இந்த நிகழ்வு பல்வேறு நுட்பங்களால் பயன்படுத்தப்படுகிறது:
- சாய-உணர்திறன் கொண்ட சூரியக்கலங்கள், மலிவான விலையில்லா சூரிய மின்கலங்களில் ஒளிச்சேர்க்கையைப் பயன்படுத்துகிறது. சூரிய மின்கலங்கள் முடிந்தவரை அதிக ஆற்றல் ஒளியணுக்களைப் பிடிக்கவும் உறிஞ்சவும் ஒரு பெரிய பரப்பளவை நம்பியுள்ளன. நீண்ட அலைநீளங்களுடன் ஒப்பிடும்போது குறுகிய அலைநீளங்கள் ஆற்றல் மாற்றத்திற்கு மிகவும் திறமையானவை, ஏனெனில் குறுகிய அலைநீளங்கள் அதிக ஆற்றல் நிறைந்த ஒளியணுக்களைக் கொண்டுள்ளன. குறைந்த அலைநீளங்களைக் கொண்ட ஒளி, சாய-உணர்திறன் கொண்ட சூரிய மின்கலங்களில் ஆற்றலை நீண்டதும், குறைந்த திறனுள்ளதுமான மாற்றத்தை ஏற்படுத்துகிறது.
- ஒளி வேதியியல்
- ஒளிப் பாயம்  
- ஒருங்கொளி  
- ஒளியியல் மூலம் உந்தப்பட்ட சீரொளிகள் ஒளிக்கிளர்ச்சியைப் பயன்படுத்துகின்றன, இதனால் ஒளிக்கதிர்களில் உள்ள அருட்டப்பட்ட அணுக்கள் சீரொளிகளுக்குத் தேவையான மிகப்பெரிய நேரடி-இடைவெளி ஆற்றலைப் பெறுகின்றன. சீரொளிகளில் பெரும்பாலும் பயன்படுத்தப்படும் பொருளான Ge கலவையில் உள்ள தலைகீழ்த் தொகையின் அடர்த்தி 10<sup>20</sup>செமீ<sup>−3</sup> ஆக இருக்க வேண்டும், இது ஒளிக்கிளர்ச்சி மூலம் பெறப்படுகிறது. இந்த ஒளிக்கிளர்ச்சி அணுக்களில் உள்ள இலத்திரன்களை அருட்டப்பட்ட நிலைக்குக் கொண்டு செல்கிறது. அருட்டப்பட்ட நிலையில் உள்ள அணுக்களின் அளவு வழக்கமான தரை நிலையில் உள்ள அளவை விட அதிகமாக இருக்கும் தருணத்தில், தலைகீழ்த்தொகை ஏற்படுகிறது. செருமானியத்தால் ஏற்பட்டதைப் போன்ற இந்தத் தலைகீழ்த்தொகை, பொருட்கள் சீரொளிகளாகச் செயல்படுவதை சாத்தியமாக்குகிறது.  
- ஒளிக்குறுமவியல் (*photochromic*) பயன்பாடுகள். ஒளிக்குறுமியம் ஒரு ஒளியணுவை உறிஞ்சுவதன் மூலம் ஒரு மூலக்கூறின் இரண்டு வடிவங்களின் மாற்றத்தை ஏற்படுத்துகிறது. எடுத்துக்காட்டாக, BIPS மூலக்கூறு (2H-l-benzopyran-2,2-indolines) ஒரு ஒளியணுவை உறிஞ்சுவதன் மூலம் திரான்சில் இலிருந்து cis ஆகவும் பின்புறமாகவும் மாற்ற முடியும்.  
அணுக்கருவக ஒளிக்கிளர்ச்சி உட்கருவனையும் அணுக்கருவில் டெல்டா பேரியான் ஒத்திசைவுகளையும் ஏற்படுத்துகிறது.
# மஞ்சள் புரட்சி

**மஞ்சள் புரட்சி** (Yellow revolution) என்பது இந்தியாவில் எண்ணெய் வித்துப் பயிர் உற்பத்தியை அதிகரிக்க இந்திய அரசு செய்த முயற்சியைக் குறிப்பிடுவதாகும். இத்திட்டம் 1986 முதல் 1990 வரையிலான காலகட்டத்தில் தொடங்கப்பட்டது. இத்திட்டத்தின் நோக்கமானது எண்ணெய் வித்துப் பயிர்களின் உற்பத்தியை அதிகரிக்கச் செய்தலேயாகும். இதற்காக வீரிய ஒட்டு இரக விதைகள் பயன்படுத்துதல் மற்றும் திருந்திய சாகுபடி மூலமாக எண்ணெய் வித்துப் பயிர்களின் சாகுபடியை அதிகரித்தல் போன்ற நடவடிக்கைகள் மேற்கொள்ளப்பட்டன.
# மஞ்சள் புரட்சி

### மஞ்சள் புரட்சி எண்ணெய்வித்துகள்

1. . நிலக்கடலை
1. . எள்
1. . சூரிய காந்தி
1. . ஆமணக்கு
1. . தென்னை
1. . கடுகு
# குறுக்கீட்டு விளைவு

அலைகளின் மேற்பொருந்துதல் காரணமாக ஒளிச்செறிவில் ஏற்படும் பகிர்வு குறுக்கீட்டு விளைவு எனப்படும்.
# குறுக்கீட்டு விளைவு

## தத்துவம்

குறுக்கீட்டு விளைவானது மேற்பொருந்துதல் தத்துவத்தின் அடிப்படையில் அமைந்தது. இரண்டு அல்லது அதற்கு மேற்பட்ட அலைகள் ஒருங்கிணைந்தாற்போல் ஓர் ஊடகத்தின் வழியே செல்லும் போது, ஓர் அலையின் பரவுதல் மற்றவற்றினால் பாதிக்கப்படாமல், ஒவ்வொரு புள்ளியிலும் அதன் பாதிப்பை ஏற்படுத்தும். ஒரு புள்ளியின் மொத்த இடப்பெயர்ச்சி மற்ற தனித்தனி அலைகளின் இடப்பெயர்ச்சி வெக்டர்களின் கூடுதலுக்குச் சமமாகும். இதனையே மேற்பொருந்துதல் தத்துவம் என்கிறோம்.
**Y**1 மற்றும் **Y**2 என்பவற்றை தனி இடப்பெயர்ச்சிகளாகக் கொண்டால் தொகுபயன் இடப்பெயர்ச்சி,
**Y**=**Y**1+**Y**2
# குறுக்கீட்டு விளைவு

## ஓரியல் மூலங்கள்

சம அலைநீளமும் சமவீச்சும் கொண்டு ஒத்த கட்டம் அல்லது ஒரே கட்டவேறுபாட்டுடன் இரண்டு அலைகளை வெளிப்படுத்தும் ஒளி மூலங்கள் ஓரியல் மூலங்கள் ஆகும். இரண்டு தனித்தனியான ஒற்றைநிற ஒளிமூலங்கள் ஒரே அலைநீளம் கொண்ட அலைகளை வெளியிடும். ஆனால்,அவைகள் ஒரே கட்டத்தில் அமையாது. இவ்வகை மூலங்கள் ஓரியல் மூலங்கள் ஆகாது. ஏனெனில், அணுக்களால், ஒத்த கட்டத்திலுள்ள ஒளி அலைகளை வெளியிட முடியாது. இத்தகைய ஒளிமூலங்கள் ஓரியலற்ற மூலங்கள் எனப்படும்.